De Synagogn is bis Ofang 1938 as Zentrum vo da jidischn Gmoa bliem. Im Novemba 1938 hom de vablieman 12 jidischn Gmoamitglieda afgrund vo da polidischn Situation de Synagogn fia 200 Reichsmark an de Gmoa Veitshöchheim vakafft. Da Preis woa grod amoi da Obbruchweat. Nua daduach is de Synagogn vo da Zastearung duach de Nationasozialistn vaschont bliebm. Duachn Umbau in a Feiaweahaus anno 1940 is de Innaeirichdung owa komplett ruiniad wuan.